CELEX: 62012TN0188
Language: lt
Date: 2012-04-30 00:00:00
Title: Byla T-188/12: 2012 m. balandžio 30 d. pareikštas ieškinys byloje Breyer prieš Komisiją

30.6.2012   
            
            
               LT
            
            
               Europos Sąjungos oficialusis leidinys
            
            
               C 194/24
            
         2012 m. balandžio 30 d. pareikštas ieškinys byloje Breyer prieš Komisiją
   
   (Byla T-188/12)
   2012/C 194/41
   Proceso kalba: vokiečių
   
      Šalys
   
   
      Ieškovas: Patrick Breyer (Valdas-Michelbachas, Vokietija), atstovaujamas advokato M. Starostik
   
      Atsakovė: Europos Komisija
   
      Reikalavimai
   
   Ieškovas Bendrojo Teismo prašo:
   
               —
            
            
               panaikinti 2012 m. kovo 16 d. Komisijos sprendimą, susijusį su dokumentu Ares (2012) 313186,
            
         
               —
            
            
               panaikinti 2012 m. balandžio 3 d. Komisijos sprendimą, susijusį su dokumentu Ares (2012) 399467, tiek kiek juo neleista susipažinti su Austrijos rašytiniais pareiškimais byloje C-189/09,
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį dėl 2012 m. kovo 16 d. Komisijos sprendimo ieškovas remiasi šiais pagrindais.
   
               1.
            
            
               Pirmasis ieškinio pagrindas susijęs su klaidingu Reglamento (EB) Nr. 1049/2001 (1) 4 straipsnio 2 dalies antrosios įtraukos (teisinių nuomonių apsauga) taikymu
               
                           —
                        
                        
                           Ieškovo nuomone, paskelbus Komisijos teisės tarnybos teisinę nuomonę Ares (2010) 828204, kuriame nagrinėjamas klausimas, ar gali Direktyva 2006/24/EG (2) būti taip pakeista, kad Europos Sąjungos valstybėms narėms būtų palikta nuspręsti, ar saugoti visų piliečių telekomunikacijų duomenis nesant įtarimo ar pagrindo, jog atsiras hipotetinis jų poreikis, nebūtų pakenkta teisinių nuomonių apsaugai.
                        
                     
                           —
                        
                        
                           Bet kuriuo atveju svarbesnis yra viešasis interesas susipažinti su nuomone.
                        
                     
         
               2.
            
            
               Antrasis ieškinio pagrindas susijęs su klaidingu Reglamento (EB) Nr. 1049/2001 4 straipsnio 3 dalies 1 pastraipos (sprendimų priėmimo procedūros apsauga) taikymu
               
                           —
                        
                        
                           Ieškovo nuomone, paskelbus Komisijos teisės tarnybos teisinę nuomonę nebūtų pakenkta Komisijos sprendimų priėmimo procedūros apsaugai.
                        
                     
                           —
                        
                        
                           Bet kuriuo atveju svarbesnis yra viešasis interesas susipažinti su nuomone.
                        
                     
         Grįsdamas ieškinį dėl 2012 m. balandžio 3 d. Komisijos sprendimo ieškovas nurodo klaidingą Reglamento (EB) Nr. 1049/2001 2 straipsnio 3 dalies taikymą. Ieškovas tvirtina, kad valstybės narės (šiuo atveju Austrijos) rašytiniai pareiškimai Europos Teisingumo Teismui (šiuo atveju byloje C-189/09), kurių kopijas Komisija gavo kaip proceso šalis, kitaip nei mano Komisija, patenka į Reglamento Nr. 1049/2001 taikymo sritį.
   
      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43; 2004 m. specialusis leidimas lietuvių k., 1 sk., 3 t., p. 331).
   
      (2)  2006 m. kovo 15 d. Europos Parlamento ir Tarybos direktyva 2006/24/EB dėl duomenų, generuojamų arba tvarkomų teikiant viešai prieinamas elektroninių ryšių paslaugas arba viešuosius ryšių tinklus, saugojimo ir iš dalies keičianti Direktyvą 2002/58/EB (OL L 105, p. 54).